gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7878, del 21-09-2016 (2016/7038)

Notificació de la sentència dictada en el procediment ordinari número 1497/2015.
--------------------------------------------------------------------------------

### Dades del document

Número de DOGV
:   7878

Data del DOGV
:   21-09-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7038


Organisme emissor
:   Jutjat de Primera Instància Número 5 de Dénia

Tipus de document
:   Edicte

Notificació de la sentència dictada en el procediment ordinari número 1497/2015. [2016/7038]  
Judici: Procediment ordinari número 001497/2015.  
Part demandant: Jesús García Guijosa.  
Part demandada: Ian Gregory i Bernt Manfred Maria Lasser.  
Sobre: ordinaris.  
Paloma Viñas Tormo, lletrada de l'Administració de Justícia del Jutjat de Primera Instància número 5 de Dénia, faig saber que en el judici a què es fa referència s'ha dictat la resolució que té el text que, literalment, és com segueix:  
  
«Dispositiva  
Estime la demanda interposada per Jesús García Guijosa, representat per la procuradora dels tribunals Verónica Sánchez Mataran, que actua sota la direcció tècnica de lletrat Francisco Ramón Perona García, contra Bernt Manfred Maria Lasser i Ian Gregory, declarats en rebel·lia, declare la resolució del contracte de compravenda celebrat entre les parts en data 4 d'abril de 2003 sobre les finques registrals 2195 i 3767, inscrites al Registre de la Propietat de Calp, avui urbanització Carrió 13 K, i condemne els demandats, Bernt Manfred Maria Lasser i Ian Gregory, a restituir a l'actora, Jesús García Guijosa, la suma de 24.000 euros que té percebuda d'aquesta i la suma de 12.446,46 euros en concepte de danys i perjudicis, així com l'abonament de les costes processals produïdes.  
Contra aquesta sentència es pot interposar un recurs d'apel·lació en el termini de 20 dies comptadors des que es notifique a les parts.  
Aquesta és la meua sentència, que pronuncie, mane i firme.»  
  
Atés que es desconeix el domicili o la residència actuals de la part demandada, mitjançant la resolució d'avui, el lletrat de l'Administració de Justícia, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del jutjat, per a portar a efecte la diligència de notificar la sentència de forma legal a Ian Gregory i a Bernt Manfred Maria Lasser.  
  
Dénia, 11 de juliol de 2016.- La lletrada de l'Administració de Justícia: Paloma Viñas Tormo.
Diari Oficial de la Generalitat Valenciana


Sumari del DOGV 7761, del 15-04-2016 (2016/2026)

Notificació de la sentència dictada en el judici de formació d'inventari número 628/2014.
-----------------------------------------------------------------------------------------

### Dades del document

Número de DOGV
:   7761

Data del DOGV
:   15-04-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2026


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el judici de formació d'inventari número 628/2014. [2016/2026]  
Procediment: formació d'inventari número 628/2014.  
Antonio Rodríguez-Moldes Peiró, lletrat del Jutjat de Primera Instància número 9 de València, mitjançant aquest edicte faig saber que en les actuacions de formació d'inventari, seguides amb el número 628/2014, a instàncies d'Ángeles Veintimilla Orero contra l'herència jacent d'Arsenio Íñiguez Cuesta, en qu en data 19 de gener de 2016 s'ha dictat la resolució que, literalment, és com segueix:  
  
«Decret número 25/2016  
Lletrat de l'Administració de Justícia: Antonio Rodríguez-Moldes Peiró.  
València, 19 de gener de 2016  
Antecedents de fet  
Primer. La procuradora María Correcher Pardo, en nom i representació d'Ángeles Veintimilla Orero, va presentar demanda de formació d'inventari contra Arsenio Íñiguez Cuesta.  
Segon. Després d'acreditar-se la defunció del demandat, l'actor va sol·licitar que continuara el procediment contra l'herència jacent d'Arsenio Íñiguez Cuesta, i, celebrada la diligència prevista en l'article 809 de la Llei d'Enjudiciament Civil, la part actora s'ha ratificat en la proposta d'inventari presentada al seu dia; la part demandada no ha comparegut.  
Fonaments de dret  
Únic. Segons estableix l'article 809 de la Llei d'Enjudiciament Civil i vista la incompareixença injustificada de la part demandada, es considerarà que està conforme amb la proposta d'inventari que efectue la part compareguda.  
Vists els preceptes legals esmentats i tots els altres que hi són aplicables de manera general i pertinent, dispose:  
Aprovar la proposta d'inventari presentada pel demandant, de data 11 de febrer de 2014, i considerar la part demandada per conforme, atesa la incompareixença d'aquesta.  
Contra aquesta resolució es pot interposar un recurs de revisió en el termini de cinc dies.  
Així ho dispose i firme. En done fe.»  
  
I perquè valga de notificació de forma deguda a l'herència jacent d'Arsenio Íñiguez Cuesta, expedisc i firme aquest edicte.  
  
València, 19 de gener de 2016.- El lletrat de l'Administració de Justícia: Antonio Rodríguez-Moldes Peiró.
Diari Oficial de la Generalitat Valenciana


Sumari del DOGV 7766, del 22-04-2016 (2016/2059)

Notificació de la sentència dictada en el judici verbal número 1356/2014.
-------------------------------------------------------------------------

### Dades del document

Número de DOGV
:   7766

Data del DOGV
:   22-04-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2059


Organisme emissor
:   Jutjat de Primera Instància Número 2 d'Elx

Tipus de document
:   Edicte

Notificació de la sentència dictada en el judici verbal número 1356/2014. [2016/2059]  
Judici verbal número 001356/2014  
De: Financiera El Corte Inglés, EFC SA.  
Procuradora: Evangelina Torres Carreño.  
Contra: José Uriel Tangarife Ramírez.  
Procurador/a: -  
En aquest procediment verbal número 1356/2014, seguit a instàncies de Financiera El Corte Inglés, EFC SA, contra José Uriel Tangarife Ramírez, s'ha dictat la sentència que, literalment, diu com segueix:  
  
  
«Sentència número 15  
Elx, 22 de gener de 2016  
  
Marta Alba Tenza, magistrada jutgessa titular del Jutjat de Primera Instància número 2 d'Elx i partit, he vist aquestes actuacions de judici verbal número 1356/2014, seguides a instàncies de Financiera El Corte Inglés, EFC SA, representada per la procuradora dels tribunals Evangelina Torres Carreño i dirigida pel lletrat José J. Pascual Noguerol, contra José Uriel Tangarife Ramírez, declarat en situació de rebel·lia processal, sobre la reclamació d'una quantitat, i dicte aquesta resolució amb fonament en els següents:  
[...]  
  
Dispositiva  
Estime la demanda formulada per la procuradora dels tribunals Evangelina Torres Carreño, en nom i representació de la mercantil Financiera El Corte Inglés, EFC SA, contra José Uriel Tangarife Ramírez, i condemne l'esmentat demandat a pagar a l'actora la quantitat de sis-cents quaranta-un euros amb quaranta-cinc cèntims d'euro (641,45 €), més els interessos legals incrementat en dos punts des de la data d'aquesta resolució, i al pagament de les costes processals.  
  
Notifiqueu aquesta resolució a les parts i feu-los saber que és ferma i que, en contra, no s'hi pot interposar recurs (art. 455, apartat primer, de la Llei d'Enjudiciament Civil, en la redacció que en fa la Llei 37/2011, de 10 d'octubre)».  
  
I atés que el demandat, José Uriel Tangarife Ramírez, es troba en parador desconegut, expedisc aquest edicte a fi que li valga de notificació de forma deguda.  
  
Elx, 29 de febrer de 2016.- La lletrada de l'Administració de Justícia: María Esmeralda González Sánchez.
Diari Oficial de la Generalitat Valenciana


Sumari del DOGV 7855, del 22-08-2016 (2016/5899)

Notificació de la sentència dictada en el procediment de divorci contenciós número 29/2015.
-------------------------------------------------------------------------------------------

### Dades del document

Número de DOGV
:   7855

Data del DOGV
:   22-08-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/5899


Organisme emissor
:   Jutjat de Primera Instància i Instrucció número 4 de Vila-real

Tipus de document
:   Edicte

Notificació de la sentència dictada en el procediment de divorci contenciós número 29/2015. [2016/5899]  
En aquest procediment de divorci contenciós número 29/2015, seguit a instàncies d'Ouatif El Chailini contra Abdelouahid Akouh, s'ha dictat la Sentència número 123/2016, de data 18 de juliol de 2016.  
  
«Persona a qui va dirigit: Abdelouahid Akouh, amb NIE número X-506...-F.  
Procediment i oficina judicial on es tramita: divorci contenciós número 29/2015, seguit al Jutjat de Primera Instància i Instrucció número 4 de Vila-real.  
Recurs i termini: apel·lació en el termini de 20 dies.»  
  
I atés que el demandat, Abdelouahid Akouh, es troba en parador desconegut, expedisc aquest edicte a fi que li valga de notificació de forma deguda.  
  
Vila-real, 18 de juliol de 2016.- El lletrat de l'Administració de Justícia: Javier Saint-Marc Gutiérrez.
Diari Oficial de la Generalitat Valenciana


Sumari del DOGV 7927, del 29-11-2016 (2016/8819)

Notificació de la sentència dictada en el procediment ordinari número 41/2014.
------------------------------------------------------------------------------

### Dades del document

Número de DOGV
:   7927

Data del DOGV
:   29-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/8819


Organisme emissor
:   Jutjat de Primera Instància Número 3 de Sueca

Tipus de document
:   Edicte

Notificació de la sentència dictada en el procediment ordinari número 41/2014. [2016/8819]  
Patricio Arribas Atienza, lletrat del Jutjat de Primera Instància i Instrucció número 3 de Sueca, faig saber que en aquest jutjat a càrrec meu se segueixen actuacions de judici ordinari registrades amb el número 41/2014 en el llibre de registre d'assumptes civils, seguides a instàncies d'Enrique i Javier Albelda Moya, representats per la procuradora la senyora Piera Carrascosa, contra José García Gallego i Amparo Albelda Andrés, en què, en data 13 de juliol de 2015, s'ha dictat la sentència que té la dispositiva que, literalment, és com segueix:  
«Estime parcialment la demanda i declare que José García Gallego va firmar el contracte de data 28 d'abril de 2004, i que es va obligar a complir-hi el pactat.  
No pertoca imposar les costes a cap de les parts.  
Contra aquesta sentència es pot interposar un recurs d'apel·lació dins del termini de 20 dies comptadors des de l'endemà de la notificació i d'acord amb el que estableix l'article 455 de la nova Llei d'enjudiciament civil.»  
I atés que la demandada, Amparo Albelda Andrés, es troba en parador desconegut, expedisc aquest edicte a fi que li valga de notificació de forma deguda.  
  
Sueca, 11 de juliol de 2016.- El lletrat de l'Administració de Justícia: Patricio Arribas Atienza.
Diari Oficial de la Generalitat Valenciana


Sumari del DOGV 7807, del 16-06-2016 (2016/3780)

Oferta d'ocupació pública per a l'exercici 2016.
------------------------------------------------

### Dades del document

Número de DOGV
:   7807

Data del DOGV
:   16-06-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/3780


Data del document
:   16-06-2016

Organisme emissor
:   Diputacio d'Alacant. Suma. Gestio Tributària

Tipus de document
:   Anunci

Descriptors 

:   * concurs administratiu

Oferta d'ocupació pública per a l'exercici 2016. [2016/3780]  
Aprovada per decret del vicepresident de Suma. Gestió Tributària Diputació d'Alacant, de data 12 de maig de 2016.  
  
Places vacants en la plantilla de personal laboral de Suma. Gestió Tributària, dotades pressupostàriament:  
  
Nivell titulació Nombre vacants Denominació Torn  
A determinar en les bases de la convocatòria 12 Ajudants tributaris Lliure  
A determinar en les bases de la convocatòria 3 Auxiliars tributaris Promoció interna  
A determinar en les bases de la convocatòria 1 Agent tributari B Promoció interna  
A determinar en les bases de la convocatòria 2 Agents tributaris A Promoció interna  
A determinar en les bases de la convocatòria 1 Gestor tributari Promoció interna  
A determinar en les bases de la convocatòria 1 Ajudant tècnic Promoció interna  
Total 20   
  
  
Alacant, 16 de maig de 2016.- El director: José Manuel Bonilla Gavilanes. El secretari delegat: J. Hilario Soler Mestre.
Diari Oficial de la Generalitat Valenciana


Sumari del DOGV 7792, del 27-05-2016 (2016/3265)

Informació pública de la pèrdua de la carta de pagament número 462010M358.
--------------------------------------------------------------------------

### Dades del document

Número de DOGV
:   7792

Data del DOGV
:   27-05-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/3265


Organisme emissor
:   Institut Valencià d'Administració Tributària

Tipus de document
:   Anunci

Informació pública de la pèrdua de la carta de pagament número 462010M358. [2016/3265]  
A causa de la pèrdua de l'original de les cartes de pagament de les fiances número 235381M289, per import de 2.118,65 euros, a nom de NETEDAT, SL, H07572401, a favor de Sanitat.  
En compliment del que disposa l'apartat tercer de l'Ordre de 14 de febrer de 1986, modificada per Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances, resolc:  
  
Fer pública la pèrdua de les cartes de pagament originals indicades i prevenir la persona en poder de la qual es troben que les presente en la tresoreria dels serveis territorials de la Conselleria d'Hisenda i Model Econòmic a València. Les fiances es tornaran al seu titular si, una vegada transcorreguts dos mesos des de la publicació de la pèrdua en el Diari Oficial de la Comunitat Valenciana, no s'hi produïx cap reclamació.  
  
València, 27 d'abril de 2016.- El subdirector general de l'IVAT: Javier Casas Gimeno.
Diari Oficial de la Generalitat Valenciana


Sumari del DOGV 7711, del 03-02-2016 (2016/562)

Adjudicació i formaliztació del contracte número MY15/VCI/SE/70. Serveis de vigilància i seguretat i personal auxiliar.
-----------------------------------------------------------------------------------------------------------------------

### Dades del document

Número de DOGV
:   7711

Data del DOGV
:   03-02-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/562


Data del document
:   28-01-2016

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Adjudicació i formaliztació del contracte número MY15/VCI/SE/70. Serveis de vigilància i seguretat i personal auxiliar. [2016/562]  
En compliment del que es disposa en l'article 154 del Reial Decret Legislatiu 3/2011, de 14 de novembre, pel qual s'aprova el Text Refós de la Llei de Contractes del Sector Públic, es fa pública la següent adjudicació:  
  
1) Entitat adjudicadora  
a) Organisme: Universitat Politècnica de València.  
b) Dependència: Servici de Contractació.  
c) Número d'expedient: MY15/VCI/SE/70.  
  
2) Objecte del contracte  
a) Tipus de contracte: serveis.  
b) Descripció de l'objecte: serveis de vigilància i seguretat i personal auxiliar.  
c) Lot 1: Serveis de vigilància i seguretat i personal auxiliar.  
d) CPV (referència de nomenclatura): 79 7 1 7 637-0.  
e) Butlletí o Diari Oficial i data de publicació de l'anunci de licitació: Diari Oficial de la Generalitat Valenciana de data 24 de juliol de 2015.  
  
3) Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: diversos criteris.  
  
4) Pressupost base de licitació:   
5.200.000,00 euros (IVA exclòs).  
  
5) Valor estimat del contracte:   
85.140.787,00 euros (IVA exclòs).  
  
6) Adjudicació i formalització del contracte  
a) Data d'adjudicació: 9 de desembre de 2015.  
b) Data de formalització del contracte: 31 de desembre de 2015.  
c) Contractista: Prosegur Soluciones Integrales de Seguridad España, SL - ESC Servicios Generales, SL, UTE.  
d) Nacionalitat: España.  
e) Import o cànon d'adjudicació:4.578.473,40 euros (IVA exclòs)  
  
  
València, 28 de gener de 2016.- El rector: Francisco José Mora Mas.
Diari Oficial de la Generalitat Valenciana


Sumari del DOGV 7910, del 04-11-2016 (2016/8254)

Informació pública de la modificació número 9, parcela 6B, sector RT-2.
-----------------------------------------------------------------------

### Dades del document

Número de DOGV
:   7910

Data del DOGV
:   04-11-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/8254


Data del document
:   19-10-2016

Organisme emissor
:   Ajuntament de Santa Pola

Tipus de document
:   Anunci

Descriptors 

:   * Santa Pola
    * pla d'urbanisme
    * administració local

Informació pública de la modificació número 9, parcela 6B, sector RT-2. [2016/8254]  
Per Decret d'Alcaldia, de data 18 d'octubre de 2016, s'exposa al públic l'expedient de modificació puntual número 9, parcel·la 6B, sector RT-2, de conformitat amb l'article 51.1 de la Llei d'ordenació del territori, urbanisme i paisatge (LOTUP) modificat per la Llei 10/2015, de 29 de desembre, de Mesures Fiscals, de Gestió Administrativa i Financera i d'Organització de la Generalitat, per mitjà d'anunci en el diari La Verdad, al tauler d'anuncis de l'Ajuntament, en l'adreça electrònica www.santapola.es i en el Diari Oficial de la Generalitat Valenciana, per un termini de 20 hàbils des d'aquesta última publicació.  
  
Durant el període d'exposició pública qualsevol persona podrà examinar la documentació indicada, que estarà depositada en les dependències d'Urbanisme, Ordenació i Gestió del Territori d'aquest ajuntament, així com formular les al·legacions que estime pertinents.  
  
Santa Pola, 19 d'octubre de 2016.- L'alcaldessa presidenta: Yolanda Seva Ruiz. El secretari: Antonio Sánchez Cañedo.
Diari Oficial de la Generalitat Valenciana


Sumari del DOGV 7752, del 04-04-2016 (2016/2069)

RESOLUCIÓ de 16 de març de 2016, de la Conselleria d'Hisenda i Model Econòmic, per la qual s'autoritza una transferència de crèdits del capítol 2 al 3 en el programa 121.20, Alta Direcció i Serveis Generals, de Presidència per import de 15.000 euros. Expedient número 05.001/16-012.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7752

Data del DOGV
:   04-04-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/2069


Data del document
:   16-03-2016

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 16 de març de 2016, de la Conselleria d'Hisenda i Model Econòmic, per la qual s'autoritza una transferència de crèdits del capítol 2 al 3 en el programa 121.20, Alta Direcció i Serveis Generals, de Presidència per import de 15.000 euros. Expedient número 05.001/16-012. [2016/2069]  
A fi de fer front a liquidacions d'interessos de demora, Presidència ha proposat habilitar el capítol 3, «Despeses Financeres», en el programa 121.20, Alta Direcció i Serveis Generals, i dotar-lo amb 15.000 euros, transferint disponibilitats existents en el capítol 2 d'aquest mateix programa.  
A aquest efecte, i en virtut del que disposen els articles 17 i 20 de la Llei 11/2015, de Pressupostos de la Generalitat per a l'exercici 2016, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza la minoració de crèdit en l'aplicació pressupostària 80.79.71.865.04.8 per import de 15.000 euros.  
  
Segon  
S'autoritza l'increment de crèdit en l'aplicació pressupostària 65.01.22.570.68.6 per import de 15.000 euros.  
  
València, 16 de març de 2016.- El conseller d'Hisenda i Model Econòmic: Vicent Soler i Marco.
Diari Oficial de la Generalitat Valenciana


Sumari del DOGV 7785, del 18-05-2016 (2016/3153)

Informació pública del recurs contenciós administratiu número 306/2016, interposat per la Diputació Provincial d'Alacant contra la Presidència de la Generalitat, contra el Decret 25/2016, de 4 de març, pel qual es fixen les directrius de coordinació per a les funcions que, en matèria d'esports, gestionen les diputacions provincials en l'àmbit territorial de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7785

Data del DOGV
:   18-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3153


Organisme emissor
:   Tribunal Superior de Justícia de la Comunitat Valenciana

Tipus de document
:   Anunci

Informació pública del recurs contenciós administratiu número 306/2016, interposat per la Diputació Provincial d'Alacant contra la Presidència de la Generalitat, contra el Decret 25/2016, de 4 de març, pel qual es fixen les directrius de coordinació per a les funcions que, en matèria d'esports, gestionen les diputacions provincials en l'àmbit territorial de la Comunitat Valenciana. [2016/3153]  
Procediment ordinari número 000306/2016  
Sobre: altres matèries.  
De: Diputació Provincial d'Alacant.  
Procurador/a: -  
Contra: Consell.  
Procurador/a: -  
  
En aquesta sala la Diputació Provincial d'Alacant ha interposat un recurs contenciós administratiu contra el Decret 26/2016, de data 4 de març, del Consell, que fixa directrius de coordinació de les funcions de les diputacions provincials d'Alacant, Castelló i València en matèria de turisme, dictada pel Consell, sobre procediment ordinari.  
En compliment d'allò que s'ha acordat en la Resolució de 5 de maig de 2016 i del que estableix l'article 47.2 de la Llei reguladora de la jurisdicció contenciosa administrativa, es concedeix el termini de 15 dies per a la personació dels qui tinguen interés legítim a sostindre la conformitat segons dret de la disposició, acte o conducta impugnats.  
  
València, 5 de maig de 2016.- La secretària judicial: Carolina León Freijeiro.